open-index/open-wikipedia-markdown huggingface dataset:
Vanuatu

**Vanuatu** is en Land in den Süüdpazifik. Dat is en Archipel, dat heet, dat Land besteiht ut Inselgruppen. Vanuatu liggt üm und bi 1750 km in den Oosten vun Australien.

Dor leven 208.869 Inwahners (Stand Juli 2006) up’n Rebeet vun 12.189 km². De Hööftstadt is Port Vila. De Staat is unafhangig wurrn an’n 30. Juli 1980.
Kosovo

De **Kosovo** (Albaansch: *Kosova*, Serbsch *Kosovo/Косово*; hoochdüütsch ok  *Amselfeld* nöömt) is en Rebeet up’n Balkan, dat an’n 17. Februar 2008 sien Unafhangigkeit vun Serbien verkloort hett. Düütschland, Frankriek, de USA un annere Länner hebbt den Kosovo as egenstännig acht, Serbien sütt dat Rebeet as sien Provinz an. Administreert warrt de vun de UN, de facto is de Kosovo en Protektoraat vun UN, EU un OSZE. Siet den 10. September 2012 hett de Republiek Kosovo de vulle Souveränität.

## Inwohners
De Mehrtall vun de Lüüd sünd Albaners. Man 10% sünd Serben. De Albaners wullt geern unafhängig waarn, oder villicht mit Albanien tosamengahn. Un so hett dat denn vör ’n paar Johren Krieg över de Provinz geven.

## Weblinks
* the official webportal of Tourism in Kosovo
* United Nations Mission in Kosovo (UNMIK)
* Assembly of Kosovo  
* Kosovo Prime Minister
* Statistical Office of Kosovo - governmental agency of statistics
Tonga

Dat **Königriek Tonga** (tongaasch: *Puleʻanga Fakatuʻi ʻo Tonga*, engelsch: *Kingdom of Tonga*) is en Inselstaat in' Süüdpazifik, de to  Polynesien hörrt. De Archipel umfaat de 176 fröher ok *Früendschapsinseln* (engelsch: *The Friendly Islands*) nömmt Tongainseln, vun de blots 36 bewahnt sünd, as ok de beid Minerva-Riffe. De Inwahner vun Tonga wurrn Tongaer nömmt.

## Weblenken
Reeknernettwark

En **Reeknernettwark** is en Verbund vun mennig Reekner, de mitnanner verknütt sünd un de so tosammen arbeiten köönt. 

Dat gröttste Reeknernettwark, wat dat gifft, is dat Internet.
Nettbreef

Een **Nettbreev**, is een Neosassismus för dat düütsche **E-Mail**, kort ook *Mail* (uut **' för „elektroonsche Post“ oder „elektroonsche Breef“). Nettbreev’ sind een Systeem Narichten över Reeknernettwärke, sunnerlik dat [[Internett]], to verstüren. Man ook de Naricht, de so een so elektroonsch överdregen oder kregen het, heet Nettbreev.

Nettbreev’ sind een wichtigen Deenst in’n Internett, denn Nettbreev’ maakt dat mööglik Textnarichten man ook digitale Dokumente (exempelwiese Grafiken oder Textdokumente) binnen een paar Sekunnen rund ümme de Eerden to stüren.

Anners as dat [[Telefoon]] oder de [[Internet Relay Chat]], de synchrone Kommunikatschon to de glieken Tied mööglik maakt, sind Nettbreev’ – as de analoge Breevpost – een asynchroon Kommunikatschoonsmedium: De Senner stüürt siene Naricht likerveel de Adressat eer glieks annemen kann oder nich.

== Historie ==

Eerdat Nettbreev’ upkemen verstüren de Lüüd’ Narichten as [[Breef|Breev]] oder [[Telegramm]], läter ook – as de eersten beden elektroonschen Verfaren Narichten to överdregen – [[Feernschriever|Feernschreven (Telex)]] un [[Teletex]] as ook dat [[Fax]]. To’n Enne van den 1980er Jaren begunn sik denn weltwied de Nettbreev uuttobreiden un was een mang den eersten Deensten, de dat [[Arpanett]] bruken. Nettbeev’ to verstüren was eerst nich de Sinn van Nettwärken as den Arpanett. So wunner sik de Arpanett-Initischater [[Lawrence Roberts (Inginuer)|Lawrence Roberts]] 1967, dat so veel Brukers van wetenschoplik Reeknernettwärke Narichten unner een verstürt.

Een Vöörlöper van den Nettbreev was dat MAIL-Systeemkommando in den Tosatzprogramm [[Multics]] för dat CTSS -Systemen an’n [[Massachusetts Institute of Technology|MIT]], dat [[Glenda Schroeder]], [[Louis Pouzin]] un Pat Crisman 1964/65 vöörslaan harrn un dat Tom Van Vleck 1965 ümmesette. Narichten binnen den Arpanett to verstüren, stödde al 1968 [[J. C. R. Licklider]] an, un de Programmschrievers diskuteren de Idee (, „“ van Richard W.&nbsp;Watson van’n 20. Juli 1971). Na dat Multics, binnen dat een Programm för Nettbreev’ upricht worr, sik den Oktober 1971 an’t Arpanett ansloten harr, sette Mike Padlipsky een Nettbreevprogramm över dat Arpanet van de **' ümme.

## Literatur
* 
* 
* 
* 

## Weblinks

* *[http://th-h.de/faq/headerfaq.php FAQs: E-Mail-Header lesen und verstehen]*, *th-h.de*, *Thomas Hochstein* (hoogdüütsch)
* *[http://www.online-werberecht.de/emailbeweis.html Online-Werberecht – E-Mail als Beweis]*, *Online-Werberecht*, *Arno Glöckner* (hoogdüütsch)
* *[http://www.stefanbucher.net/tutorial/email/ Internet-Tutorial: E-Mail Senden und Empfangen]*, *stefanbucher.net*, *Stefan Bucher* (hoogdüütsch)
* *[http://chaosradio.ccc.de/cre104.html E-Mail – Über das Wesen der elektronischen Post in den modernen Zeiten]*, *chaosradio.ccc.de*, *Chaos Computer Club Berlin e.&nbsp;V.* (hoogdüütsch)

## Nawiese
Hinrik Trippenmeker

----

**Hinrik Trippenmeker** (ok *Heinrich Aldegrever*; * 1502 in Patterbuorn; † twüschen 1555 un 1561) weer en Billermaler un Koppersteker ut Saust. He malte ünner annern 1525 den Marienaltar in de Wieschkerk in Saust.

Trippenmeker weer de Söhn vun de börgerlich Holtschohmaker Hermann Trippenmäker un de sien Fru Katharina. Wiel dat to de Tiet in Patterbuorn kien Malergilde geev (tominst nicht nahtowiesen), is dat antonemmen, dat he in Saust lehrt hett. 

## Weblenken
Saust

**Saust** (düütsch: Soest) is en düütsche Stad met sowat 49.000 Inwohners in’n Kreis Saust in dat Bunnslann Noordrhien-Westfalen an’n westfäölsken Hellweg tüssen Mönsterland un Suerland gelegen. In’t Medeloller was Saust en van de wichtigsten Hansestäder.
Angola

**Angola** is een Land in Süüdwest-Afrika mit en Flach vun 1.246.700 km². Dor leeven 25.789.024 Minschen (2014). De Hööftstadt is Luanda. Angola grenzt an Namibia, Sambia, de Demokraatsche Republik Kongo un an den Atlantschen Ozeaan. De Exklave Cabinda (Vörmols „Portugees'sch Kongo“) liggt ganz in'n Noorden twuschen de Demokraatsche Republik Kongo un de Republik Kongo an'n Atlantik.

## De Naam
De Naam *Angola* kümmt vun dat Woort *Ngola* her. Dat weer de Titel vun de Königen vun Ndongo, en Königriek unner Infloot vun dat Kongoriek. Düssen Naam hefft de eersten portugees'schen Seefohrers dat Land geven, as de an de Küst anlannt weern. To'n Teken, dat vun nu af an de Kroon vun Portugal hier dat Seggen harr, hefft se dormols steenern Krüüzen dor upstellt. 

## Inwahners
De meisten Inwahners höört to dree Bantu-Volksgruppen to. Jede Grupp hett ehre egen Sprake. 30% vun de Inwahners sünd Ovimbundu. 21% höört to de Kimbundu un 12% to de Ganguela. Denn gifft dat ok noch 7% Nhaneca-Humbe, 5% Xindunga, 3% Bakongo, Ovambo, Herero un Tshokwe. Bi 30.000 Portugesen leevt hüdigendags ok noch in dat Land. 

## Spraken
Amtssprake is Portugees'sch. Man alltohopen weert 41 Spraken snackt, dormank as gröttste Spraken Umbundu (37%, snackt vun dat Volk vun de Ovimbundu), Kimbundu (25%) un Kikongo (13%). 

## Historie
Toeerst hefft Buschlüde in Angola leevt, man de sünd denn later vun Bantu-Völkers verdreven wurrn. 1483 hefft de Portugesen anfungen un hefft jem ehre eersten Hannelsposten an de Küsten inricht'. Lütt bi lütt is Angola denn en portugees'sche Kolonie wurrn. An'n 11. November 1975 is dat Land vun Portugal unafhängig wurrn. Dorüm is de 11. November nutodaags in Angola Natschonalfierdag. Na de Unafhängigkeit hett dat en langen Börgerkrieg twuschen de MPLA un de UNITA geven, de eerst 2002 to Enne kamen is. Vun dor af an warrt dat Land wedder upboot. 

## Städer

De fiev gröttsten Städer sünd:

* Luanda (2.819.000 Inwahners)
* Huambo (203.000 Inwahners)
* Benguela (155.000 Inwahners)
* Lobito (150.000 Inwahners)
* Lubango (105.000 Inwahners)
Botswana

**Botswana** is een Binnenstaat in den Süden vun Afrika. Dat Land grenzt in’n Süüdoosten un Oosten an Süüdafrika, in’n Westen un Norden an Namibia un in’n Noordoosten an Sambia un Simbabwe. Bi Kazungula in’n Noordoosten dreept sik de Grenzen vun Namibia, Sambia un Simbabwe an een Punkt in de Midden vun den Sambesi.

## De Naam
De Naam *Botswana* kümmt vun dat Volk vun de Batswana vun her, dat hier un in de Länner dor umto to Huse weer. 

## Inwahners
In Botswana leevt bi 1,8 Mio. Inwahners up 582.000 km². Dat gifft verscheden Völker in dat Land, dormank de Sotho mit bi 75,5%, de Shona mit 12,4%, de Buschlüde (San) mit 3,4%, de Hottentotten (Khoi Khoi) mit 2,5%, de Ndebele mit 1,3% un 4,9% annere. Bi 2% vun de Inwahners stammt ut Europa. 

## Spraken
Amtssprake is Engelsch. Ok in dat Parlament warrt up Engelsch verhannelt. De meisten Inwahners snackt unner’nanner avers Setswana (bi 90%), wat in de Grundschoolen ok Sprake vun’n Unnerricht is. 

## School un Bildung
Botwana is en vun de wenigen Länner in de Welt, wo dat jummers noch keen Schoolplicht gifft. In de Hööftstadt Gabarone gifft dat ene Universität mit bi 3.400 Studenten. 

## Religion
Traditschonelle heidnische Religion: 49,2%. Protestanten: 29%. Afrikaansche Christenlüde: 14%. Röömsch-kathoolsche Kark: 9,4%. Annere: 0,6%. 

## Historie
Vör de Kolonialtied geev dat in dat hüdige Botswana en Reeg vun lüttjere Königrieken vun de Batswana-Völker. As de Buren vun Süüdafrika her in dat Land kamen sünd, hefft düsse Königrieken Grootbritannien üm Hölpe anropen. Dat duer nich lang un Grootbritannien hett Schutzverdräge mit jem afslaten. Vun 1885 bit 1966 weer dat Land unner den Naam „Bechuanaland“ de Briten ehr gröttstet Protektorat in den Süden vun Afrika. An’n 30. September 1966 is dat Land unafhängig wurrn. Botswana is Liddmaat in den Commonwealth. 

## Weblinks
Benin

**Benin** is en Land in Afrika. Dat grenzt an Nigeria, Niger, Burkina Faso un Togo. In Süden vun Benin liggt de Golf vun Guinea, genau seggt de Bay vun Benin. 
Bi 1975 hett dat Land *Dahomey* heten. In Benin leevt 8.532.000 Inwahners (Stand Juli 2008) up 112.620 km². Hööftstadt is Porto-Novo, Sitt vun de Regeern is Cotonou. 

## De Naam
Dahomey weer de Naam vun en Königriek, dat bi an't Enne vun dat 19. Johrhunnert in'n Süden vun Benin un Togo legen hett. Ok Benin weer de Naam vun en Königriek ut de Historie, bloß dat düt Königriek in dat hüdige Nigeria legen hett. 

## Inwahners
De meisten Inwahners leevt in de Landstreken an de Küst un bit 200 km in dat Land rin. Dat gifft in Benin 42 Volksgruppen. De gröttste Grupp sünd de Fon mit bi 1,7 Mio. Lüde. Denn kaamt de verscheden Gruppen vun de Yoruba mit bi 1,2 Mio. Lüde, de Aja mit bi 600.000 Lüde, de Bariba mit bi 460.000, de Ayizo mit 330.000, de Fulbe mit 310.000 un de Gun mit 240.000 Lüde. Dat gifft allerhand Towannerers. 2002 sünd 141.595 Utlänner tellt wurrn. De meisten vun jem sünd ut de annern Länner in Westafrika kamen. 

## Spraken
Amtssprake is Franzöösch. Denn weert avers noch 53 annere Spraken snackt. Dor höört de Gurspraken to, ok de Hausa-Spraken, denn noch Ewe un allerhand annere. 

## Gloven
2002 hefft 23,4 % vun de Inwahners seggt, se weern Anhängers vun en Naturreligion. 17,3% hefft meent, se weern mit den Voodoo-Kult togange. Gröttste Religion in Benin is avers dat Christendom mit 42,3% vun de Inwahners. To den Islam hoolt sik 27,8% vun de Lüde ut Benin. 

## Städer
De gröttsten Städer sünd (Stand:1. Januar 2005): Cotonou 690.584 Inwahners, Abomey-Calavi 385.755 Inwahners, Porto-Novo 234.168 Inwahners, Parakou 163.753 Inwahners, Djougou 85.519 Inwahners, Bohicon 82.901 Inwahners und Natitingou 80.892 Inwahners.

## Historie
In dat 19. Johrhunnert hett dat in dat hüdige Benin de Königrieken vun Porto-Novo un Dahomey geven. 1863 is Frankriek denn as Schutzmacht för Porto-Novo uptreden un in de 1890er Johren hett Frankriek ok Dahomey erovert. Vun 1899 bit 1960 höör Benin to Franzöösch-Westafrika to. Hööftstadt weer Dakar. An'n 1. August 1960 is dat Land unner den Naam vun *Dahomey* unafhängig wurrn. An'n 26. Oktober hett de Major Mathieu Kérékou de Macht an sik reten. He hett dat Land ummuddelt in en Volksrepublik na de Aart vun den Marxismus-Leninismus. 1975 is de Naam in *Benin* umwannelt wurrn. Vun 1991 af an hett sik dat land vun den Marxismus afwennt un kann hüdigendags as Demokratie ankeken weern.
Burundi

**Burundi** (plattdüütsch: ) is en lütt, aber dicht bevölkerten Staat in Oostafrika. He grenzt in’ Noorden an Ruanda, in’ Oosten an Tansania un in’ Westen an de Demokraatsche Republiek Kongo. De gröttste Deel vun de Grenz to Kongo liggt in de Tanganjika-See. De Hööftstadt is Bujumbura. De Staat is in 17 Provinzen updeelt.

## Geographie
Burundi is en vun de lüttste Staaten in Afrika mit en Flach vun 27.834 km² aber – just so as de Nahberstaat Ruanda – bannig dicht besiedelt (8.390.505 Million Inwahners in 2007, wat 280 Inwahners pro Quadratkilometer maken deit). Tüschen de Victoriasee un de Tanganjikasee liggt dat Land, un is vun en Hoochplateau (1.400 – 1.800 Meter) dörtrucken, wat bit up över 2.700 m anstiggt. Disse Randbargen vun de markant Oostfrikaansch Graven fallt denn to de Binnerste vun de dör de Tanganjikasee füllt Gravensenke steil af. 

## Inwahners
86% vun de Inwahner sünd Hutu, wat meest de eenfach Lüüd sünd, 14 % sünd Tutsi, de de Böverschicht dorstellen. 1 % vun de Bevölkerung hörrt to de Twa. An un for sik sünd dat keen egenstännige Volksgruppen, man bloß ünnerscheedliche „Schichten“ vun de Inwahners ween. 

## Spraken
Amtssprake is Franzöösch. Man all Inwahners snacken de Bantuspraak Kirundi. Langs den Tanganjika-See un um de Hööftstadt rüm warrt ok Swahili (Suaheli) snackt. 

## Gloven
De meest Burunders sünd Katholiken (65%). Dor kaamt denn noch 5% Protestanten to. 10% vun de Inwahners hoolt sik to'n Islam un bi 23% sünd Anhängers vun afrikaansche Religionen.

## Historie
An’t Enne vun dat 19. Johrhunnert is Burundi, tohopen mit Ruanda, unner den Naam vun Urundi to de düütsche Kolonie Düütsch-Oostafrika tokamen. In'n Eersten Weltkrieg hefft de Belgiers dat Land vun den Kongo ut innahmen. Na den Krieg hett de Völkerbund Belgien dat Mandat Ruanda-Urundi tospraken. An’n 1. Juli 1962 is Burundi unafhängig wurrn. Toeerst weer dat en Königriek, man dat is al 1966 afschafft wurrn. Vun 1993 bit 2003 geev dat dor en Börgerkrieg. To de Tiet sünd ruch weg 10% vun de Bevölkerung in de Nahberlänner flücht. Dat weern bit to 1,3 Mio Minschen. Üm un bi 250.000 Lüde sünd bi düssen Börgerkrieg ümkamen. 2006 is de UN-Truppe, de in dat Land weer, wedder aftagen wurrn.

## Weertschop
Hüdigendags is de Weertschop vun Burundi heel un deel up’n Hund kamen. Burundi is dat ärmste Land up’e Welt. In keen Land weltwiet gifft dat so veel Hunger, seggt de Welthungerindex. De meisten Lüde in Burundi (85%) leevt vun de Bueree. Dor weert sunnerlich Bananen, Maniok, Mais, Söötkartuffeln un Grööntüüch anboot. Dor kümmt noch Hirse to un, for den Export, Koffi un Tee. 

## Weblenken

* Offizielle Websteed vun de Bottschop vun de Republiek Burundi in Berlin
* Lännerinformatschonen to Burundi vun Utwärtige Amt
* CIA World Factbook
Kamerun

**Kamerun** (IPA|ˈkaməruːn, kaməˈruːn); up Franzöös'sch **Cameroun** (IPA|kamˈʀun); engl.: **Cameroon** (IPA|ˈkæməˌɹuːn, ˌkæməˈruːn) is een Land in Zentralafrika. Dat grenzt an Nigeria, den Tschad, de Zentralafrikaansche Republik, de Republik Kongo, Gabun un Äquatorialguinea. Bavenhen hett dat ene Küste an de Bay vun Bonny, de to'n Atlantik tohöörn deit. De Hööftstadt van Kamerun heet Yaoundé und hett bi 2 Millionen Inwohners. Dat Land Kamerun harr 2003 tosommen 15,2 Millionen Inwohners un leeg dormit up Platz 62 in'd Welt. 
Kamerun is updeelt in 10 Provinzen und 58 Départements.

## Geographie
Dat Binnenland besteiht tomeist ut siede Plateaus, de na Noorden to höger weert un in dat Hoochland vun Adamaua övergaht. Lütt bi lütt fallt de denn wedder af bi to dat Siedland vun den Tschadsee ganz in’n Noorden vun’t Land. In den Westen vun Kamerun liggt Vulkanbargen. Mank düsse Bargen liggt, nich wiet af vun de Küst, de aktive Vulkan, de Kamerunbarg. Dat is ok de hööchste Barg in Westafrika. Up de süüdlichen Plateaus wasst Tropischen Regenwoold. Düsse Plateaus weert na de breden Ebenen an de Küst to jummers sieder.

## Inwahners

Dat gifft in Kamerun bi 286 verscheden Volksgruppen un Spraakgruppen. In'n Süden leevt
Bantu (Luanda, Ewondo, Kpe/Bakwiri, Duala [2% vun de Minschen in Kamerun], Basaa, Ngoumba, Beti/Mpongwe-Fang [15% vun de Minschen in Kamerun], Boulou, Makaa, Njem, Ndzimou u. a.), in de Midden un in'n Noorden Semibantu (Bamiléké [19% vun de Minschen in't Land], Bamoun [1,3% vun de Minschen in't Land], Chamba (Samba), Tikar, Vute un anner), dorto tschadsche (Kanuri, Massa, Moundang u. a.) un sudaansche Volksgruppen  (Kirdi [11% vun de Minschen in't Land], Kotoko, Fulbe [10% vun de Minschen], Gbaya u. a.); in den Regenwoold in'n Süden gifft dat een Paar Dusend Pygmäen. Die europääsche Minnerheit sünd tomeist Franzosen.
An'n meisten Minschen wahnt in dat Grasland vun de Bamileke, in de Provinz an de Küst bi de Habenstadt Douala un in de Gegend üm de Hööftstadt Yaoundé ümto. Dorgegen kann een in de Midden vun dat Land un in'n Südosten knapp man Minschen finnen. 

## Spraken
Dat gifft in Kamerun soveel Spraken, as dat dor Volksgruppen gifft. Amtsspraken sünd Franzöösch (bi 80% vun de Inwahners) un Engelsch (bi 20% vun de Inwahners), just nahdem dat nah den Eersten Weltkrieg updeelt wurrn is. De Hööftspraken in den Noorden sünd Fulfulde, Kanuri, Kotoko un Shuwa, in den Süden (bi 40% vun de Inwahners) besunners Bantuspraken as Basaa, Douala, Kpe-Mboko, Malimba-Yasa, Makaa, Njem, Ndsimu, Ngoumba, Kounabémbé) un verscheeden Beti-Fang-Dialekten, dor mank Ewondo, Boulou un Fang. De Rest vun de Inwahners, besunners in dat Grasland vun Westkamerun, snackt de Spraken vun de Semibantu.

## De gröttsten Städer

## Historie
Kamerun is bit to'n Eersten Weltkrieg düütsche Kolonie ween. Dornah is dat an Grootbritannien un an Frankriek kamen. Unafhängig wurrn is Kamerun an'n 1. Januar 1960 vun Frankriek un an'n 1. Oktober 1961 vun Grootbritannien.
Niger

**Niger** betekent

* Republiek Niger, Land in Afrika,
* Nigerstroom, Stroom in Afrika, de in’n Atlantik münnt,
* Bundsland Niger, Bundsland vun den Staat Nigeria.

**Niger** is de Familiennaam von

* Antonius Niger (1500–1555), düütschen Humanist, Naturwetenschopper un Mediziner,
* Franciscus Niger (1452–na 1523), italieenschen Grammatiker, Dichter un Musiktheoretiker,
* Herman Niger (üm 1550–?), düütschen Jurist un Kanzler,
* Petrus Niger (1434–?), düütschen Dominikaner,
* Radulfus Niger (vör 1146–üm 1200), engelschen Theoloog un Jurist,
* Roger Niger, Bischop von London,
* Samuel Niger (*Shmuel Niger*; 1883–1955), jiddischen Schriever, Kritiker un Publizist,
* Wilwardo Jones Níger, Politiker ut Äquatorialguinea.
Senegal

**Senegal**  (frz. *République du Sénégal* ) is en Staat in Westafrika, an’ Atlantik.

## Geographie

Senegal liggt in de buterste Westen vun Afrika un in de Övergang vun de Sahelzone to de Tropen. Ööstlich Nahberland is Mali. In’ Noorden grenzt Senegal mit de Stroom Senegal an Mauretanien un in’ Süüden an Guinea un Guinea-Bissau. Senegal umsluut dato ok dat an de Atlantik liegend Gambia vullstännig.

De hööchste Barg (ahn Naam) is 581&nbsp;m hooch. De Küst is 531&nbsp;km lang. De Landschap besteiht ut Ebenen, de nah de Bargutlöpers in’ Süüdoosten langsam anstiegen. In’ Süüden vun dat Land – bi Vélingara – gefft dat den Vélingara-Krater.

### Klima
In Senegal herrscht subtropisch Klima mit en Regentiet mit heet Monsunwinden ut Süüden vun Mai bit November un en Dröögperiood vun Dezember bit Mai. 

### Städer
De gröttsten Städer sünd (Stand 1. Januar 2005): Dakar 1.998.635 Inwahner, Touba 428.059 Inwahner, Thiès 240.152 Inwahner, Rufisque 187.203 Inwahner, Kaolack 173.782 Inwahner, Mbour 170.699 Inwahner, Ziguinchor 162.436 Inwahner un Saint-Louis 130.750 Inwahner.

## Bevölkerung
De Bevölkerung tellt ruch weg elf Million Minschen, dorvan sünd etwa 58 % ünner 20 Johr old. Dat Bevölkerungswassdom bedroggt jährlich etwa 2,7 %. De Bevölkerungstall hett sück in de letzt knapp 20 Johr mehr as verdüppelt. En grooten Dell vun de Bevölkerung leevt an de Westküst un dor vör allen in dat Rebeet vun de Hööftstadt Dakar. 51 % vun de Bevölkerung leven in eher ländlich Rebeeten.

Hunnertduusende Senegalesen leven in’t Utland, vör allen in Frankriek, wo se tosommen mit anner muslimisch Swaartafrikaners wichtig Verdreder vun de Islam in Frankriek sünd. 

### Völker
To de ruch weg 20 ethnisch Gruppen tellen: Wolof (33 %), Serer (20 %), Fulbe, Diola, Toucouleurs, Mandinka, Soninké.
In de süüdwestlich Deel vun Senegal, de tüschen Gambia un Guinea liegend Casamance, bildt de Diola de starkste Bevölkerungsgrupp.

### Bildung
Etwa 65 % vun de Bevölkerung sünd Analphabeten (bi de Fruen sogor 74 %). Siet 2003 ist dat Schoolsystem reformeert.

### Gloven
Den gröttsten Deel bilden de sunnitischen Muslime mit 94 %. De meest römisch-katholischen Christen maken ruch weg etwa 5 % ut. De dörschnittlich Leevenserwarten bedroggt bi de Mannlüüd 55 Johr und bi de Fruen 58 Johr (2004). 

## Politik
Senegal tekend sück (siet de nee Verfaaten 2001) dör rechtsstaatlich un demokraatsch Strukturen ut, grundleggend Freeheitsrechte, besünners Religions-, Meenungs-, Presse- un Versammlungsfreiheit, sünd in Kraft.

Siet 2012 is Macky Sall Präsident vun den Senegal.

## Belegen
Burkina Faso

**Burkina Faso** is een Land in West-Afrika, in dat Knee vun den Nigerstroom. Fröher hett dat Land mol "Obervolta" heten. Burkina Faso grenz an Mali, Niger, Benin, Togo un de Elfenbeenküst. Dat Land höört to de ärmsten Länner vun de Welt. Dat Land is indeelt in 45 Provinzen. De Hööftstadt is Ouagadougou un hett ruch weg 1 Million Inwahners.

## Naam
De Naam sett sik tohopen ut Wöör ut twee Spraken. *Burkina* is Mòoré un bedutt „Person, de wat gellen deit.“ *Faso* kümmt ut de Dioula-Sprake un heet „Vaderland“. Burkina-Faso schall denn so veel heten, as „Vaderland vun de Lüde, de wat gellen doot“. 

## Inwahners
In Burkina Faso leevt bi 13.730.000 Inwahners up 274.000 km². Allerhand Völker sünd hier tohuse. Dat gröttste sünd de Mossi (40% vun de Inwahners). De ehre Vöröllern sünd in dat 15. Johrhunnert vun'n Süden her inwannert. In'n Oosten leevt de Gulmancena (mit bi 8%). Denn gifft dat noch de Fulbe (5%), hooch in'n Noorden de Tuareg (7%), de Bissa un de Sanan. Ok de Bobo (14%), Senufo (9%), Lobi (6%) un Buraba finnt sik dor an de Siete vun noch lüttjere Völker. Bi 23.000 Franzosen leevt in Burkina Faso, dormank 3.200 up Duer. 

## Spraken
Amtssprake is Franzöösch. In't Land weert avers ok Mòoré, Dioula, Fulfulde, Araabsch, Tamascheq un de velen Niger-Kongo-Spraken snackt. 

## Religion
Bi 40% vun de Inwahners hangt an de heidnischen Naturreligionen, bi 50% sünd Muslimen un bi 10% sünd Christen. 

## Historie
An'n 5. August 1960 is dat Land unner den Naam vun *Obervolta* unafhängig wurrn vun Frankriek. 

## Weblenken

* Informatschonen över Burkina Faso vun dat düütsche Utwärtige Amt
* Den Staatspräsidenten siene Websteed (franzöösch)
* Informationen över Burkina Faso up de Regeern ehre Websteed (franzöösch)
* ''LeFaso.net'' – Portal mit Nahrichten ut Burkina Faso (franzöösch)
* Linkkollektschoon vun de ''Columbia University Libraries'' (engelsch)
* ''burkina.at'' – Nettwark vun Lüde, de sik privat mit Vörankamen un Entwickeln vun Burkina Faso befaten doot

## Belegen
Äquatoriaal-Guinea

**Äquatoriaal-Guinea** (spaan. *Guinea Ecuatorial*, franz. *Guinée Èquatoriale*, portug. *Guiné Equatorial*) is een Land in Afrika. Dat grenzt in'n Noorden an Kamerun, in'n Süden un Oosten an Gabun un in'n Westen an den Golf vun Guinea. Ofschoonst dat Land düssen Naam driggt, liggt dor keen enkelten Deel vun an'n Äquator, man en beten nöördlich. In Äquatoriaal-Guinea leevt bi 501.000 Inwahners up 28.051 km². Hööftstadt is Malabo. 

## Inwahners
De Inwahners höört to'n groten Deel (80%) to de Volksgrupp vun de Fang. Dor kümmt denn noch en lütteren Deel (20%) vun dat Volk vun de Bubi hento. Beide höört to de Bantuvölker to. 

## Spraken
Amtsspraken sünd Spaansch un Portuges'sch. Dor is 1997 as Sprake vun de Verwalten noch Franzöösch tokamen. Wieterhen weert ok de Bantuspraken Bubi un Fang snackt. 

## Historie
Um 1500 rüm hett Portugal dat Land innahmen. 1778 möss Portugal de Kolonie an Spanien aftreden. An'n 12. Oktober 1968 is Äquatorialguinea unafhängig wurrn vun Spanien.
Gabun

**Gabun** is en Land in Zentralafrika, dat an Kamerun, Äquatoriaal-Guinea un de Republiek Kongo angrenzt. Dat Land liggt direkt op’n Äquater un hett in’n Westen en lange Küst na den Gulf vun Guinea. De Hööftstadt vun Gabun is Libreville.

## Geografie
Gabun liggt  an de westliche Küst vun Zentralafrika an’n Atlantik. Na Oosten to reckt dat hen bit meist na dat Kongobecken. De Küst löppt över 885 km hen. Dör dat Land löppt de Äquator hendör. 

Dat Land sien gröttsten Stroom is de Ogooué. Wat de hööchste Barg vun Gabun is, dat steiht bit up düssen Dag noch nich fast. De hööchsten Bargen in’n Noordoosten un Süden sünd so üm un bi 1000 m över NN. 

In Gabun is de eerste natüürliche Karnreakter funnen wurrn. Dat is de Natuurreakter Oklo.

## Städer
De gröttsten Städter sünd (Stand 1. Januar 2005): Libreville 578.156 Inwahners, Port-Gentil 109.163 Inwahners, Franceville 42.967 Inwahners, Oyem 30.870 Inwahners un Moanda 30.151 Inwahners.

## Inwahners
### Volksgruppen
De meisten Inwahners höört to de Bantu-Völker  (31 % Mpongwe, 15,5 % Mbete, 15 % Punu, 14 % Tsabatis, 9,5 % Batazis und 7 % Fang). Denn gifft dat ok noch bi 1,5 % Pygmäen un um un bi 60.000 Franzosen, tomeist in de Städer. 

### Religion
Bi 65 – 75% vun de Inwahners sünd Christen (ca. 50% Kathoolsche, bi 5% Protestanten). De annern hoolt sik an Natur- un Volksreligionen, sunnerlich an dat Bwiti. En Minnerheit vun bi 5% bekennt sik to den Islam. Siet 1998 wasst düsse Grupp bannig, besunners in’n Noorden. 

## Geschichte
In dat 15. Johrhunnert is in dat hüdige Gabun de Bantu-Staat Loango grünnt wurrn. As later franzööscher Siedlers dor hentagen sünd, hefft se 1839 to’n eersten Mol de Hoheit över dat Land an sik reten. 1854 is Gabun, tohopen mit Gorée un annere franzöösche Wahnplätze tohopenfaat wurrn. 1858 keem Gorée denn wedder to’n Senegal. 1888 is Gabun en Deel vun Franzöösch-Kongo wurrn. Dat is denn 1958 uplööst wurrn un Gabun kreeg as Republik de Sülvstännigkeit. An’n 17. August 1960 is Gabun offiziell unafhängig wurrn vun Frankriek. De eerste Präsident weer Léon M’ba. As de 1967 storven weer, folg em Omar Bongo. 

An’n 12. März 1968 is de **Parti Démocratique Gabonais (PDG)** grünnt wurrn. In de 1990er Johren hett Gabun en System mit verschedene politische Parteien inföhrt un en nee Verfaten verafscheedt. Vunwegen de relativ wenig Inwahners, de groten Vorräät an Rohstoffen, man ok vunwegen de grote Hölpe ut’n Utland is Gabun en vun de wenigen Länner in Afrika, de bleiht un wasst. 

In Lambaréné in Gabun hett Albert Schweitzer sien Krankenhuus in’n Uurwoold grünnt un dor ok in arbeit’, bit he 1965 storven is.
Aserbaidschan

**Aserbaidschan** is en Land in den Kaukasus, in den Westen vun Asien un in den Süüdoosten vun Europa. Dat liggt in Transkaukasien. Navers sünd de Törkie in'n Westen, Russland in'n Noorden, Georgien in'n Noordwesten, Armenien in'n Westen, Iran in'n Süüden un de Kaspische See in'n Oosten. De Hööftstadt is Baku. In Aserbaidschan leevt 9.780.780 Inwahners up 86.600 km². 

## Städer
De gröttsten Städer vun Aserbaidschan sünd (dorbi de Bereken vun Inwohners 2008):
* Baku: 2.064.900
* Gence: 309.200
* Sumqayit: 271.400
* Mingəçevir: 95.800
* Şirvan:70.500

Kiek ok nah bi de List vun de Städer in Aserbaidschan

## Inwohners
95% vun de Inwohners vun Aserbaidschan sünd Aseris. 5% sünd Minnerheeten, wovun Russen, Törken, Georgier, Ukrainer, Joden un anner Volksgruppen.

## Spraak
Amtsspraak is Aserbaidschaansch. De aserbaidschaansche Spraak is ene Törkspraak, de vör allen in Aserbaidschan un in de Region Aserbaidschan in Iran, aver ok in en Reeg vun annere Länner spraken warrt. De Spraak ward in de latiensche Schrift schreven. Dat Aerbaidschaansche in’n Iran bruukt noch jümmer de pers’sche (araabsche) Schrift.

## Religion
De öbergrode Mehrheit vun de Lüde in Aserbaidschan is Muslim (bi 95%). De Muslime sünd to etwa 85 % Schiiten un to etwa 15 % Sunniten. Een grode Deel vun de Aseris is Freesinnig (nich religiös). Mankd e Freesinnigen gifft dat Agnostiker, Atheisten un Sekuläre Humanisten. Christen sünd bi 4% vun de Inwahners un Jöden sünd minner, as 1%.

## References
Bahrain

Dat Königriek **Bahrain** () is en Inselstaat mit 33 Eilannen in en Bucht vun den Golf vun Persien, ööstlich vun Saudi-Arabien un westlich vun Katar (um un bi 35 km Luftlien). Mit siene um un bi 711 km² is dat Land nich mol so groot, as Hamborg. In Bahrain leevt um un bi 1.050.000 Inwahners, dormank sund avers bi 517.000 Utlänners. De Naam *Bahrain* bedutt in de Araabsche Spraak *twee Seen*. De Insel hett worraftig twee Seen: De See buten um dat Eiland umto, un en See vun Grundwater. 

De Inwahners sund Muslime un höört, anners as in de araabschen Länner dor umto, tomeist to den Twieg vun de Schiiten to, vunwegen dat de Insel fröher mol to dat Perserriek tohöört hett.
Jordanien

**Jordanien** is een Land in Asien. De Hööftstadt is Amman. In Jordanien leevt 6.254.000 Inwahners (2008) up 89.342 km². De Amtsspraak is Araabsch. Hööft vun den Staat is König Abdullah II., Premierminister un Baas vun de Regeerung is Bisher Al-Khasawneh. 

## Websteden
Kuwait

**De Staat Kuwait** (Araabsch **الكويت**, *al-Kuwait*) is en Land in Asien. De Hööftstadt is Kuwait-Stadt. Kuwait Navers sünd Irak, Saudi-Arabien un de Persische Golf.   

Kuwait hett 4,329 Million (2021) Inwahners up 17.818 km². 70% vun de Inwahner wahnen in de Hööftstadt.   

De Amtsspraak is Araabsch.

De Staatsreligion is Islam. 75% der Inwahner sünd Muslim, 18% Cristen  un 7% Hindu.

An’n 19. Juni 1961 is Kuwait unafhangig vun Grootbritannien wurrn.
Eva Köhler

**Eva Luise Köhler** (gebörtig *Eva Luise Bohnet*; * 2. Januar 1947 in Ludwigsburg) is de Fru vun’n fröheren düütschen Bunnspräsident Horst Köhler. 

Se hett ehr Abitur 1966 maakt un is nahst Schoolmeesterin för dat Faack Düütsch wurrn. Köhlers hebbt 2 Kinner.
Libanon

De **Libanon** (Libaneesche Republiek) is en Land in Asien. De Hööftstadt is Beirut. De Libanon liggt in’n Nahen Oosten. Siene Naverlänner sünd Syrien un Israel un he grenzt in’n Westen an de Middellannsche See.

De Libanon is in söss Provinzen indeelt, de sik wedder ut 25 Distrikte tohoopsetten doot:

## Weblinks
Oman

**Oman** is en Land in Asien. Dor leven 2.534.000 Inwahner (Stand: 2004) up en Flach vun 309.500 km². De Hööftstadt is Maskat.
Katar

Dat Emirat **Katar** () is en Staat in'n Noordosten vun de Araabsche Halfinsel an den Golf vun Persien. Katar liggt up en smalle, ovale Halfinsel un grenzt in't Süden an Saudi-Arabien. Vun Süden na Norden to is dat Land bi 180 km lang un vun Westen na Osten to sund dat bi 80 km. To den Staat höört ok en Reeg vun Eilannen. Dat Land is an' 3. September 1971 unafhängig wurrn.

## Inwahners
In Katar leevt 1.699.435 Lüde (2010). Um un bi 80 % vun de Inwahners sund Utlänners. 34 % kaamt ut Indien un Pakistan, 16 % ut den Iran un 5 % noch annerwegens her. Bi 25 % vun de Inwahners stammt ut annere araabsche Länner. Twuschen 1994 un 2004 is de Inwahnerstahl jedet Johr um 4,2 % stegen. In dat Johr 2004 sund bi 22,3 % vun jem unner 15 Johre oold ween. In datsülvige Johr hefft 92 % vun de Inwahners in Städer leevt. In'n Döörsnitt konnen se dor mit reken, 74 Johre oold to weern. 77 % vun de Lüde in Katar höört to de Sunniten ehrn Twieg vund en Islam to, tomeist sund se sunnerlich strenge Wahabiten. De sunnitische Twieg vun den Islam is ok Staatsreligion in dat Land. Mank de Utlänners gifft dat sunnerlich Schiiten, man ok en bannigen Deel an Hindus un denn ok bi 70.000 Christenlüde. Amtsspraak is Araabsch, Spraken for den Hannel sund Persisch un Engelsch, dormank weret ok Urdu un anner indoarische Spraken snackt.

## Belege
München

**München** (up Baiersch: *Minga*) is de Landshööftstadt vun Bayern un liggt an de Isar in'n Süden vun Bayern. München is ene Stadt mit bi 1.378.176 (2011) Inwahner. In München hebbt de Bayern den Landdag un de Staatsregeren, as ok de Regeren vun Böverbayern un de Landkreis München. De Stadt is de gröttste in Bayern un de dartgröttste in Düütschland.

De Stadt is Sitt vun tallrieke natschonale un internatschonale Behörden, wichtige wetenschapliche Hoochscholen un bedüden Museen un Theater. Dör en grote Tall vun antokieken Bowarken, internatschonale Sportveranstalten, Messen un Kongresse as ok dat Oktoberfest is München en Magnet för den Tourismus. München is en vun de weertschaplich spoodrieksten un an' gausten wassen Grootstäder vun Düütschland un Sitt vun tallrieke Konzernen un Versekern.

## Historie
München is 1158 to'n eersten Mol in ene Oorkunn nöömt worrn. München wurr 1255 bayerisch Hertogsitt, weer af 1328 kaiserliche Residenzstadt un wurr 1506 allenige Hööftstadt vun Bayern.

## Söhns un Döchter vun de Stadt
* Franz Beckenbauer, düütsch Footballspeler (1945-2024)
* Alfred Heiß, düütsch Footballspeler (*1940)
* Sylvia Hanika, düütsch Tennisspelerin (*1959)
* Heinrich Himmler, Rieksführer SS un Kriegsverbreker (1900-1945)
* Hans Jakob, düütsch Footballdoorhöder (1908-1994)
* Erhard Keller, düütsch Iesflinklöper (* 1944)
* Christian Morgenstern, düütsch Dichter un Schriever (1871-1914)
* Michael Neher, düütsch Maler (1798-1876)
* Wilhelm Simetsreiter, düütsch Footballspeler (1915-2001)
* Friedrich Zimmermann, düütsch Politiker (1925-2012)

## Borns


## Kiek ok bi
* Bayern
* List vun de Grootstäder in Düütschland
* Düütschland
Isar

De **Isar** is een Stroom in’n Tirol (Öösterriek) un Bundsland Bayern. De 295 km lange Isar geiht in de Donau in’n Süden vun de Bayerschen Woold. De gröttste Stadt an’e Isar is München. De Born vun’e Isar is in Tirol un dat schall heten dat de Quelle in Öösterriek liggt un de Stroom to’n Noorden hingeiht.

## Weblinks
Tirol

**Tirol** is een Bundsland vun Öösterriek, dicht bi de düütsch Bundsland Bayern. Mit en Flach van 12.640,17 Quadratkilometern is Tirol dat dartgröttste Land van Öösterriek.

De Hööftstadt un gröttste Stadt is Innsbruck.
Malediven

De **Malediven** (amtlich *Republik Malediven*, up Dhivehi: ދިވެހިރާއްޖޭގެ ޖުމްހޫރިއްޔާ&lrm; *Dhivehi Raajjeyge Jumhooriyyaa*) sünd en islaamsch Inselstaat in'n Indischen Ozean südwestlich van Sri Lanka. De Archipel besteiht ut mehreren Atollen un 1196 Eilannen, van de 220 van Inheimischen bewahnt un wiedere 87 för touristische Zwecke bruukt wurrn. Se is 298 km² groot un hett 344.023 Inwahner (Stand 2014). De Hööftstadt is Malé, de mit ruch we 153.000 Inwahner ok de gröttste Stadt van dat Land is.

Der Staat is Grünnenliddmaat van de SAARC (Südasiatische Vereenigung för regionale Kooperatschoon).

De Inselstaat hette sück in de letzt Johren to en immer mehr anseggt Touristenteel entwickelt, wat stiegen Wohlstand för de Inwahner van dat Land boch, aber to glieker Tiet ok ökologische un soziale Probleme. De Existenz van den Archipel wurrd dör den stiegenden Meeresspegel bedroht.

## Weblinks

* presidencymaldives.gov.mv: ''The Presidency. Republic of Maledives.'' (Offizielle Seiet van den Präsidenten)
Bangladesch

**Bangladesch** is een Land in Asien. De Hööftstadt is Dhaka. Fröher hörr dat Land to Pakistan (genauer: Ostpakistan), is aber siet 26. März 1971 een eegenstännigen Staat. In dat Land leven 160 Millionen Inwahner (2015) un en Flach vun 147.570 km².

Dat Land is düchtig arm. Wiels groot Flächen düchtig deep liggt und dree Flooten dordör loopt, kummt bi de Monsunregen in jeder Johr bannig völ Water tosommen. Denn steiht immer völ Land ünner Water und völ Lüüd un Deerten kommt to Dood.
Bhutan

**Bhutan** is en Land in Asien.

Dor leevt ruch weg 2,1 Million Minschen up en Flach vun 47.000 km². De Hööftstadt is Thimphu. 

In de konstitutschonelle Arvmonarkie, de kien schreben Verfaten hett un de dat siet 1907 geben deiht, regeert de Drakenkönig, de in Verteedigungs- und Weertschapsangelegenheiten vun Indien ünnerstött wurrd. De Natschonalversammlung is en Ständeparlament, worin ü.a. Dörpvörstaher un Äbten vun buddhistisch Klosters vertreden sünd. 75% vun de Bhutaner sünd Buddhisten. 

Bhutan höört zwar to de armsten Länner up de Eer, aber krasse Armut gifft dat dor vun wegen de Subsistenzweertschap nich. 90% vun de Erwerbstätigen arbeiden in de Bueree. Holt un Elektrizät wurrd exporteert, Maschinen, Dieselöl un Iesen wurrd importeert. 

## Born
* Asien, Australien, Ozeanien – Länder, Städte, Landschaften, Falk Verlag, ISBN 3-8279-0005-0

## Literatur
* Franz Binder, Winfried Rode: *Bhutan – Königreich des Donnerdrachen*. Hirmer, München 2002, ISBN 3-7774-9140-3
* Gisela Bonn: *Bhutan – Kunst und Kultur im Reich der Drachen*. DuMont, Köln 1988, ISBN 3-7701-1641-0
* Martin Brauen: *Irgendwo in Bhutan, wo Frauen (fast immer) das Sagen haben*. Waldgut, Frauenfeld 1994, ISBN 3-7294-0202-1
* Tom O. Edmunds: *Bhutan – Land des Donnerdrachens*. Gerstenberg, Hildesheim 1990, ISBN 3-8067-2055-X
* Katie Hickman: *Im Tal des Zauberers. Innenansichten aus Bhutan*. Rowohlt, Reinbek 1992, ISBN 3-499-12651-6
* Harald N. Nestroy: *Bhutan*. Bildband. Text düütsch un engelsch. Edition Panorama, Mannheim 2006, ISBN 3-89823-289-1
Jemen

De **Jemen** () is en Staat in’n Nahen Osten. He liggt in’n Süden vun de Araabsche Halfinsel un is um un bi annerthalf mol so groot, as Düütschland. Dor leevt bi 22,4 Mio. Inwahners up 536.869 km². In’n Norden grenzt de Jemen an Saudi-Arabien, in’n Osten an Oman, in’n Süden an den Golf vun Aden un de Araabsche See, in’n Westen an dat Rode Meer. Dschibuti un Eritrea liggt man blot en poor Kilometers af, guntsiet vun dat Rode Meer. De Küst is alltohopen bi 2.400 km lang, de Binnengrenzen sund bi 1.746 km lang. To den Jemen höört ok de Inselgrupp Sokotra mit ehre 3.800 km² un allerhand lüttjere Eilannen in dat rode Meer un de Araabsche See.
Kambodscha

**Kambodscha** (Khmer: Kâmpŭchea) is en Staat in Süüdoostasien an’n Golf vun Thailand. Dat Land grenzt an Thailand, Laos un Vietnam. De Bevölkerung un dat Land sünd dör de Vietnamkrieg un de Herrschap vun de Rode Khmer swoor schädigt.

De Hööftstadt is Phnom Penh.
Indonesien

**Indonesien** is een Land in Asien, dat ut vele tomeist lütte Inseln tosamsett is un all tohopen meist so groot is as ganz Middeleuropa.

De Hööftstadt von Indonesien is Jakarta, un de liggt op een vun de groten Inseln namens Java. In dat Land gifft dat bannig veel Stämm, die ok all jümmer egen Spraak hevt. Davon gifft dat meer as 200. Damit abers all mit eenander snaken kunnt, hett de Regierung vör vele Jahr al besloten, ene Spraak vör al de Lüüd to hebben. De nöömt sik Bahasa Indonesia (*Bahasa* is dat indonesisch Wort vör *Spraak*) un is tomeist von dat Malayisch afkeken, aber hett ok een beten wat von ingelte egen Spraken un een beten wat von Nedderlandsch. 

## Literatur
* Genia Findeisen: *Frauen in Indonesien – Geschlechtergleichheit durch Demokratisierung? Eine Analyse des Demokratisierungsprozesses aus Frauenperspektive*. Johannes Herrmann Verlag, Wettenberg 2008, ISBN 978-3-937983-11-0
* Martin Jankowski: *Indonesien lesen – Notizen zu Literatur und Gesellschaft. Essays und Gespräche*. Regiospectra Verlag, Berlin 2014, ISBN 978-3-940132-66-6
* Anett Keller: *Indonesien 1965ff. Die Gegenwart eines Massenmordes. Ein politisches Lesebuch.* Regiospectra Verlag, Berlin 2015, ISBN 978-3-940132-68-0
* Franz Magnis-Suseno: *Garuda im Aufwind. Das moderne Indonesien*. Dietz, Bonn 2015, ISBN 978-3-8012-0464-8
* David Van Reybrouck: *Revolusi. Indonesien und die Entstehung der modernen Welt.* Übersetzt aus dem Niederländischen von Andreas Ecke. Suhrkamp, Berlin 2022, ISBN 978-3-518-43092-7
* Matti Justus Schindehütte: *Zivilreligion als Verantwortung der Gesellschaft – Religion als politischer Faktor innerhalb der Entwicklung der Pancasila Indonesiens.* Abera, Hamburg 2006, ISBN 978-3-934376-80-9
* Fritz Schulze: *Kleine Geschichte Indonesiens. Von den Inselkönigreichen zum modernen Großstaat* C.H. Beck, München 2015, ISBN 978-3-406-68152-3
Kirgisistan

**Kirgisien** (ok **Kirgisistan**) (kirgisisch Кыргызстан/Kyrgysstan, in de niege kirgisisch Latienschrift: Kırgızstan) is een Land in Zentralasien. 

Dat grenzt in Noorden an Kasachstan, in Süüdoosten an China, in Süüden an Tadschikistan un in Westen an Usbekistan. De Hööftstadt ist Bischkek.
Kasachstan

**Kasachstan** is en Land in Asien. Dor leevt up 2.717.300 km² alltohopen 15.233.244 Inwahners (Juli 2006). Kasachstan is dat negentgröttste Land vun de Eer. De amtlich Nationalspraak is Kasachisch. As Lingua Franca warrt ünner de verscheden Volksgruppen Russ'sch bruukt.

Städer mit Sünnerstatus:

* Astana
* Almaty (*Alma-Ata*)
* Baikonyr (*Baikonur*, *Leninsk*)

## Grote Städer

# Almaty 1.129.400
# Karaganda 436.900
# Schymkent 360.100
# Taraz 330.100
# Astana 313.000
# Öskemen 311.000
# Pawlodar 300.500
# Semej 269.600
# Aktöbe 253.100
# Kostanay 221.400
# Petropawl		203.500
# Oral		195.500
# Temirtau		170.500
# Kysylorda		157.400
# Aktau		143.400
# Atyrau 		142.500
# Ekibastuz		127.200
# Kokschetau 	123.400
# Rudny 		109.500

## Weblinks

* Offizielle Websteed vun de kasachisch Regeeren (kasachisch/engelsch/russisch)
Nepal

['''Nepal''' (nepali: नेपाल, Nepāl) is en Staat in Süüdasien. De grenzt in'n Noordoosten an de Volksrepublik China un in'n Süüdwesten an [Indien. De Hööftstadt is Kathmandu.

Dat Land is 147.516 km² groot, dorvan sünd ruchweg 143.000 km² Landflach, der Rest is Binnenwaterflach. In Nepal leven 26.494.504 (Stand 2011) Inwahner. De hööchste Barg van dat Land (un van de Eer) is de Mount Everest.

Die Monarkie is an' 28. Mai 2008 afschafft wurrn, Nepal is siet dem en föderale Republik. De Funktschoon vun de Staatsböverhoopt gung eerstmal up den Premierminister över, bit Neewahlen stattfunnen hebbt (Juli 2008). 

Een vun de internatschonal bekannst Lüüd ut Nepal is Tenzing Norgay, de tosommen mit Edmund Hillary as Eerst den Mount Everest bedwungen hett.


Kathmandu-Hanuman Dhoka-Nasal Chowk-10-Pancamukhi Hanuman Mandir-2013-gje.jpg|Kathmandu
Pashupatinath-Surya Ghats-64-2015-gje.jpg|Pashupatinath
Patan-Palast-02-2015-gje.jpg|Patan
Bhaktapur-Palastplatz 02 mit Siddhilakshmi-Cyasilim-Bhupatindramalla-Saeule-Vatsala-Yaksheshvara-gje.jpg|Bhaktapur
Gokyo surroundings-68-Tal-Berge-2007-gje.jpg|Himalaya
Dingboche to Chhukung-84-Bach-2007-gje.jpg|Himalaya
Mustang-Chhungkar-14-Choerten-2015-gje.jpg|Mustang
Mustang-Chhusang to Tsele-10-2015-gje.jpg|Mustang
Sri Lanka

**Sri Lanka** is een Inselstaat vör de Waterkant vun Indien. De Hööftstadt is Colombo. As de Staat noch ünner britisch Heerschaft weer, wurr dat Land Ceylon nömmt. Dat Land hett ruch weg 21,9 Millionen Inwahner up en Flach vun 65.610 km².
Myanmar

**Myanmar** is en Land in Asien. Dat Land hett gemeensame Grenzen mit Thailand, Laos, China, Indien un Bangladesh. 

Dat Land höört to de teihn armsten Länner up de Eer. Dat liggt ok mit doran, dat se sik van de övrige Welt temmek afschott hebbt. 

De Hööftstadt weer fröher Yangon (düütsch: Rangun) mit ruch weg 6 Million Inwahners, de Regeren sitt aver siet 2005 in de neje Hööftstadt Naypyidaw. Fröher hett dat Land Birma (engelsch: Burma) heten, aber 1989 hett dat Regime dat Land in de ole Naam „Myanmar“ umnöömt.
Singapur

**Singapur** is en Land in Asien. Lee Hsien Loong is de Premierminister. De meeste Lüüd hier sünd Chinesen, vun de vele Yüeh (*Kantoneesch*) snackt. Ok Ingelsch, Tamil un de Malaische Spraak sünd hier Amtsspraken. In Singapur leevt 5,5 Millionen Minschen (2015). Dat Müntteken vun Singapur is de Singapur-Dollar. Een vun de gröttste Häven op de Eer is hier. De eerste Ministerpräsident weer Lee Kuan Yew. Noh em weer Goh Chok Tong de Ministerpräsident. De derde Ministerpräsident is Lee Hsien Loong, de vandage dat Amt hett un de Söhn vun Lee Kuan Yew is. Ene ähnelke Stadt is Hongkong in de Volksrepubliek China.
Laos

**Laos** (laootsch: ປະເທດລາວ}}, amtlich: ສາທາລະນະລັດ ປະຊາທິປະໄຕ ປະຊາຊົນລາວ}}, transkribeert *Sathalanalat Paxathipatai Paxaxon Lao*, eegentlich also: *Demokraatsche Volksrepubliek Laos*) is de eenzige Binnenstaat in Süüdoostasien. 

De Staat Laos grenzt an China, Vietnam, Kambodscha, Thailand un Myanmar un hett ruch weg 6,5 Millionen Inwahner up en Flach vun 236.800&nbsp;km². Hööftstadt un ok gröttste Stadt vun Laos is Vientiane.

An' 22. Juli 1954 ist dat Land unafhängig vun Frankriek wurrn.

## Weblenken

* Lännerinformatschonen to Laos vun dat düütsch Utwärtige Amt
Republiek China

De **Republiek China** (ok **Taiwan** nömmt), is en Inselstaat in Asien. De Hööftstadt is Taipeh.

De Staat is an' 1. Januar 1912 nah den Stört vun den Kaiser Pu Yi grünnd wurrn.
Pakistan

**Pakistan** (Urdu: پاکستان ; amtlich Islaamsche Republiek Pakistan) is en Staat in Süüdasien. De grenzt an den Iran, Afghanistan, China as ok an de indisch Bundsstaaten Jammu un Kaschmir, Punjab, Rajasthan un Gujarat (mit de Klock, anfungen in’n Westen). In’n Süüden hett Pakistan Andeel an de Küst vun dat Arabisch Meer, en Nebenmeer vun de Indische Ozeaan.

De Staat Pakistan is an 14. August 1947 entstahn ut de mehrheetlich muslimisch Delen vun Britisch-Indien. De anner Rebeden mit hinduistisch oder anner Mehrheet un de gröttste Deel vun dat överwegend muslimisch Kaschmir sünd domals nah Indien fallen. 1956 hett sik Pakistan to de eerste Islamisch Republik up de Eer utropen. De ehmalge Landesdeel Oostpakistan is siet 1971 as Bangladesch unafhängig. In Pakistan leevt hüdigendags (2015) bi 199,1 Mio. Minschen up 880.254 km².
Noordkorea

**Noordkorea** is en Land in Asien. Tohopen mit Süüdkorea liggt dat up dat Halfeiland Korea. Hüdigendags leevt in Noordkorea um un bi 23,3 Millionen Minschen.

## Geografie

Noordkorea liggt in’n Oosten vun Asien op de koreaansche Halvinsel un de Eilannen vör de koreaansche Halvinsel. Dat Land is 122.762 Quadratkilometers groot. Dat gifft kuum gröttere Seen, blot 130 Quadratkilometer sünd Water. Dat Binnenland is temlich bargig. In’n Westen hett dat Land en Küst to de Gele See, in’n Oosten to de Japaansche See. De Küstenlien is alltohoop 2.495 Kilometer lang un to dat Land höört 3.579 Eilannen to.

In’n Noorden grenzt dat Land op 1.416 Kilometer an China. Blot op en lütten Stremel vun 19 Kilometer in’n Noordoosten grenzt Noordkorea an Russland. Dor billt de Stroom Tumen de Grenz. In’n Süden liggt de Grenz to Süüdkorea, de 238 Kilometer lang is.

De hööchste Barg is de Paektu mit 2.744 m an de Grenz to China.

## Inwahners

De allergröttste Deel vun de Inwahners sünd Koreaners. Dat gifft en lütte Minnerheit vun Chinesen an de Grenz na China, ans hett Noordkorea kene inheemschen ethnischen Minnerheiten. Towannerers gifft dat ok meist keen.

De Spraak vun de koreaansche Mehrheit un eenzige Amtsspraak is Koreaansch.

### Religionen

Vun öllers her harrn de Koreaners en schamaansch Glöven. Aver al länger geev dat ok grote Gruppen vun Buddhisten un Konfuzianers. Ünner de Herrschop vun’n Sozialismus sünd veel Lüüd nu Atheisten. Aver ok de to Anfang dat 20. Johrhunnert nee opkamene Cheondoismus hett vele Anhängers. Na de offizielle Statistik (Stand 2000) sünd 71,2 % Atheisten, 12,9 % Cheondoisten, 12,3 glöövt an’n Schamanismus, 2,1 % sünd Christen un 1,5 % Buddhisten.

## Politik

Noordkorea is indeelt in negen Provinzen, twee Städer un dree besünner Regionen.

Mehr ünner *[[Ünnerafdelen vun Noordkorea]]*.

## Kultur

### Fier- un Gedenkdaag

## Weblenken

* Websteed vun de Regeren vun Noordkorea (verschedene Spraken)